81. ΠΡΟΕΔΡΙΚΟ ΔΙΑΤΑΓΜΑ υπ’ αριθ.357 της 6/10 Οκτ.1986   (ΦΕΚ Α΄157)  Σύσταση, οργάνωση και λειτουργία υπηρεσιών της Ελληνικής Αστυνομίας, για την εξουδετέρωση εκρηκτικών μηχανισμών και αυτοσχέδιων βομβών.   Έχοντας υπόψη: α)Τις διατάξεις του άρθρ.11 του Νόμ.1481/1984 (ΦΕΚ 152 Α΄) «Οργανισμός Υπουργείου Δημόσιας Τάξης», όπως αντικαταστάθηκε με το άρθρ.1 του Νόμ.1590/1986 (ΦΕΚ 49 Α΄). β)Τις διατάξεις του Π.Δ.137/1986 (ΦΕΚ 51 Α΄) «Συγκρότηση της Γενικής Γραμματείας Δημόσιας Τάξης σε Υπουργείο Δημόσιας Τάξης» και γ)Την υπ’ αριθ.615/1986 γνωμοδότηση του Συμβουλίου της Επικρατείας, ύστερα από πρόταση των Υπουργών Εθνικής Άμυνας και Δημόσιας Τάξης, αποφασίζουμε: Σύσταση–Οργάνωση–Αποστολή υπηρεσιών Άρθρ.1.-1.Στις Υποδιευθύνσεις Κρατικής Ασφάλειας των Διευθύνσεων Ασφάλειας Αττικής και Θεσσαλονίκης, συνιστώνται και λειτουργούν αστυνομικές υπηρεσίες, αντίστοιχες τμημάτων ασφάλειας, με αποστολή την επισήμανση, περισυλλογή, εξουδετέρωση καθώς και τη διενέργεια των αναγκαίων εργασιών, για καταστροφή εκρηκτικών μηχανισμών και αυτοσχέδιων βομβών στους χώρους τοπικής αρμοδιότητας της Ελληνικής Αστυνομίας. Εξαιρούνται οι χώροι για τους οποίους ειδικές διατάξεις προβλέπουν αρμοδιότητες των Ενόπλων Δυνάμεων. 2.Με απόφαση του Υπουργού Δημόσιας Τάξης μπορεί να συγκροτούνται ομάδες σε τμήματα ασφάλειας των Αστυνομικών Διευθύνσεων με την αποστολή της παρ.1 αυτού του άρθρου. 3.Η εσωτερική διάρθρωση των ανωτέρω υπηρεσιών, η ιδιαίτερη εκπαίδευση και τα ειδικά καθήκοντα και υποχρεώσεις του προσωπικού τους, τα μέσα που χρησιμοποιούνται για την εξουδετέρωση των εκρηκτικών μηχανισμών και των αυτοσχέδιων βομβών καθώς και κάθε λεπτομέρεια για την εφαρμογή του παρόντος δ/τος ρυθμίζονται με απόφαση του Υπουργού Δημόσιας Τάξης και των τυχόν κατά περίπτωση συναρμόδιων Υπουργών. 4.Η αποδέσμευση του Στρατού Ξηράς από τα καθήκοντα της παρ.1σε χώρους ευθύνης της Αστυνομίας, γίνεται σταδιακά με κοινή απόφαση των Υπουργών Εθνικής Άμυνας και Δημόσιας Τάξης, ύστερα από τη συγκρότηση των αστυνομικών υπηρεσιών και ομάδων καθώς και την εκπαίδευση και τον εξοπλισμό του προσωπικού τους. Προσωπικό–Εκπαίδευση Άρθρ.2.-1.Η στελέχωση των υπηρεσιών και ομάδων του άρθρ.1 γίνεται με: α)Αστυνομικό προσωπικό γενικών και ειδικών (τεχνικών) καθηκόντων, που καλύπτει κενές οργανικές θέσεις, ύστερα από σχετική αίτηση των ενδιαφερομένων. β)Πολιτικό προσωπικό με σχέση εργασίας ιδιωτικού δικαίου, το οποίο προσλαμβάνεται με σύμβαση αορίστου χρόνου και καλύπτει κενές θέσεις βοηθητικού προσωπικού της παρ.3 εδάφ.δγ του άρθρ.26 του Νόμ.1481/1984 (Α΄-152). 2.Η δύναμη σε προσωπικό των ανωτέρω υπηρεσιών και ομάδων είναι η ακόλουθη: α)Αστυνομικό προσωπικό μέχρι 40. β)Πολιτικό προσωπικό μέχρι 18. Τα απαιτούμενα ιδιαίτερα προσόντα και η ειδική διαδικασία επιλογής αυτού του προσωπικού καθορίζονται με απόφαση του Υπουργού Δημόσιας Τάξης. Με το άρθρ.2 του Π.Δ. 242/23-25 Μαΐου 1988 (ΦΕΚ Α΄104), κατωτ. αριθ.102, (Διόρθ. Σφαλμ. στο ΦΕΚ Α΄129/15 Ιουν. 1988), αυξάνονται κατά πέντε οι θέσεις του αστυνομικού προσωπικού που προβλέπονται από την άνω παρ.2 Με το άρθρ.4 του Π.Δ. 202/13-17 Απρ.1989 (ΦΕΚ Α΄97), κατωτ.σελ.24,650 ορίστηκε ότι οι θέσεις του αστυνομικού προσωπικού που προβλέπονται από την ανωτ. παρ.2 και από το άρθρ.2 του Π.Δ.242/88 (ΦΕΚ Α΄104), αυξήθηκαν κατά δέκα. Με την παρ.3 του Π.Δ. 537/5-6 Οκτ.1989 (ΦΕΚ Α΄224), κατωτ. αριθ.110, αυξήθηκαν κατά 10 οι θέσεις του αστυνομικού προσωπικού που προβλέπονται από την ανωτ. παρ.2. Με το άρθρο.2 του Π.Δ. 153/4-10 Απρ.1990 (ΦΕΚ Α΄57) ορίστηκε ότι:«Οι θέσεις του αστυνομικού προσωπικού, που προβλέπονται από την παρ.2 του άρθρ.2 του π.δ.357/1986 (Α΄157), όπως αυτές διαμορφώθηκαν με το άρθρ.3 παρ.3 του π.δ.537/1989 (Α΄224),αυξάνονται κατά 10». Βλέπε άρθρ. 1 Π.Δ. 408/1-6 Νοεμ. 1995 (ΦΕΚ Α΄ 228), κατωτ. αριθ. 143 β, με το οποίο οι θέσεις του αστυνομικού προσωπικού, που προβλέπονται από την άνω παρ. 2 αυξήθηκαν κατά πέντε (5).και ο συνολικός αριθμός αυτών ορίστηκε σε 80. 3.Το αστυνομικό και πολιτικό προσωπικό τοποθετείται στις υπηρεσίες και ομάδες, ύστερα από εκπαίδευση στο εσωτερικό ή εξωτερικό σε θέματα επισήμανσης, εξουδετέρωσης και καταστροφής εκρηκτικών μηχανισμών και αυτοσχέδιων βομβών. (Αντί για τη σελ. 16,559(γ) Σελ.  16,559(δ) Τεύχος 1332 Σελ. 61 Υπουργείο Δημόσιας Τάξης (Οργανικές Διατάξεις) 4.Α.α.81   134 «4.Το προσωπικό, ύστερα από ευδόκιμη εκπαίδευση, αποκτά την ειδικότητα του ανιχνευτή ή εξουδετερωτή βομβών και εκρηκτικών μηχανισμών ή και τις δύο αυτές ειδικότητες με απόφαση που εκδίδεται από τον Αρχηγό της Ελληνικής Αστυνομίας». Η παρ.4 αντικαταστάθηκε ως άνω από το άρθρ.5 του Π.Δ.352/27-31 Αυγ.1987 (ΦΕΚ Α΄158),(Διόρθ. Σφαλμ. στο ΦΕΚ Α΄177/25 Σεπτ.1987). 5.Όσοι κρίνονται ακατάλληλοι, κατά τη διάρκεια της εκπαίδευσης ή της εκτέλεσης των ειδικών καθηκόντων τους, επανέρχονται στις υπηρεσίες, από τις οποίες προέρχονται. 6.Για την ακαταλληλότητα του προσωπικού αυτού      αποφαίνεται     τριμελής     επιτροπή,  που αποτελείται από ανώτερους αξιωματικούς των διευθύνσεων Προσωπικού, Κρατικής Ασφάλειας και Εκπαίδευσης και συγκροτείται με απόφαση του Αρχηγού της Αστυνομίας. Η επιτροπή για τη λήψη της απόφασής της λαμβάνει υπόψη ιδία το ενδιαφέρον και την επίδοση κατά τη διάρκεια της εκπαίδευσης ή μετεκπαίδευσης, την ικανότητα, την πειθαρχία, την προθυμία και το ζήλο κατά την εκτέλεση των καθηκόντων του. 7.Τα λοιπά θέματα βαθμού και κατάστασης του προσωπικού διέπονται από τις ισχύουσες διατάξεις. Λοιπές διατάξεις Άρθρ.3.-Με κοινή απόφαση των Υπουργών Εθνικής Άμυνας και Δημόσιας Τάξης μπορεί να διατίθεται ειδικευμένο στην εξουδετέρωση βομβών προσωπικό των Ενόπλων Δυνάμεων για ενίσχυση των αστυνομικών υπηρεσιών ή την άσκηση καθηκόντων του άρθρ.1 του παρόντος δ/τος προς κάλυψη εκτάκτων και αυξημένων υπηρεσιακών αναγκών. Έναρξη ισχύος Άρθρ.4.-Η ισχύς του παρόντος δ/τος αρχίζει από τη δημοσίευσή του στην Εφημερίδα της Κυβερνήσεως.

[Source: greek_legal_code_raptarchis | Tokens: 5175]